На основу члана 3. Споразума између Савјета министара Босне и Херцеговине и Владе Републике Словеније о сарадњи у области културе, образовања и науке („Службени гласник БиХ“, број 1/2001), Министарство цивилних послова БиХ, објављује

**Конкурс**

**за суфинансирање научне и технолошке сарадње између Босне и Херцеговине и Републике Словеније за период 2021.-2022. године**

**Предмет конкурса**

Предмет јавног конкурса је суфинансирање међусобних посјета до 14 дана (трошкова путовања и боравака) истраживача из Босне и Херцеговине и истраживача из Словеније који ће изводити заједничке научно истраживачке пројекте (у наставку: билатерални пројекти) у периоду 2021/2022.

Словеначка страна ће за младе истраживаче (појам млади истраживач дефинира свака институција у свом конкурсу према својим правилима) из Босне и Херцеговине додатно суфинансирати и дуже посјете (1-3) мјесеца у Републици Словенији.

**Циљ јавног конкурса**

Циљ јавног конкурса је јачање научно истраживачке сарадње с Републиком Словенијом, повећање мобилности босанскохерцеговачких истраживача и броја гостовања врхунских истраживача из Словеније у Босни и Херцеговини, као и повећање броја пријава босанскохерцеговачких истраживача на конкурсе оквирних програма Европске уније на подручју истраживања и иновација и на остале међународне конкурсе.

**Вријеме извођења заједничких пројеката**

Вријеме извођења заједничких билатералних пројеката је двије године (од 1. јануара 2021. до 31. децембра 2022. године).

**Услови конкурса**

У Републици Српској пројектне приједлоге могу кандидовати истраживачи и научно истраживачке организације у складу са одредбама Закона о научно истраживачкој дјелатности и технолошком развоју (Службени гласник Републике Српске, број 6/12, 33/14 и 66/18), а које су уписане у Регистар научно истраживачких организација који се води при Министарству за научно технолошки развој, високо образовање и информационо друштво.

У Федерацији Босне и Херцеговине пројектне приједлоге могу пријавити научно истраживачке и истраживачко развојне институције у складу с одредбама конкурса за суфинансирање/финансирање научно истраживачких и истраживачко-развојних пројеката у Федерацији Босне и Херцеговине у 2020. години (објављен на службеној веб страници Федералног министарства образовања и науке: [www.fmon.gov.ba](http://www.fmon.gov.ba)).

Истраживачи из Босне и Херцеговине за учешће у заједничким пројектима треба да обезбиједе писану сагласност словеначког партнера на апликационом обрасцу. Вођа пројекта може поднијети само једну пријаву пројекта.

Вођа пројекта у име босанскохерцеговачке стране мора бити држављанин Босне и Херцеговине са пребивалиштем у Босни и Херцеговини и запослењем на некој од институција која се бави научно истраживачким радом.

**Пријава на конкурс**

Пријава на конкурс се подноси Министарству цивилних послова Босне и Херцеговине, путем ентитетских Министарстава надлежних за науку (Федерално министарство образовања и науке, Министарство за научно технолошки развој, високо образовања и информационо друштво Републике Српске).

Уз **пријавни образац** мора се доставити сљедећа документација:

* Детаљан опис пројекта
* Потврда о пребивалишту вође пројекта из Босне и Херцеговине
* Кратки CV за сваког члана пројектног тима
* Потврда младог истраживача да се школује на другом или трећем циклусу високог образовања
* Доказ о компетентности чланова пројектног тима (листа релевантних радова објављених у посљедњих пет година за главне чланове пројектног тима из Босне и Херцеговине и искуство у вођењу пројеката)
* Доказ о досадашњем учешћу апликанта у међународним програмима (програми ЕУ за област науке, и други) у форми потписане и овјерене изјаве

Пријаве пројеката на конкурс подносе се на обрасцима који се могу преузети с веб странице Министарства цивилних послова Босне и Херцеговине [www.mcp.gov.ba](http://www.mcp.gov.ba) односно на веб страницама ентитетских министарстава науке [www.fmon.gov.ba](http://www.fmon.gov.ba) и [www.vladars.net](http://www.vladars.net).

**Избор пројектних приједлога**

Све пројектне апликације које подносе апликанти из Босне и Херцеговине морају испуњавати опште и посебне услове и посебне одредбе правилника/критерија о суфинансирању научно истраживачких пројеката које примјењује Федерално министарство образовања и науке (за апликанте с подручја Федерације Босне и Херцеговине) **и Правилника о мјерилима за остваривање и финансирање Програма међународне научно истраживачке сарадње који примјењује** **Министарство за научно технолошки развој, високо образовање и информационо друштво** (за апликанте с подручја Републике Српске).

Предност приликом избора пројеката имаће пројекти који на посљедњем јавном тендеру за период 2019-2020. нису били суфинансирани и који имају веће **учествовање младих истраживача**, који се базирају на **националним истраживачким пројектима** које финансирају ентитетска министарства и који се финансирају из **међународних извора** и то на договореним **приоритетним подручјима**:

* Информатика и телекомуникације
* Енергетика
* Храна
* Животна средина
* Културне и креативне индустрије

Заједничка комисија Министарства цивилних послова Босне и Херцеговине, Федералног министарства образовања и науке и Министарства за научно технолошки развој, високо образовање и информационо друштво размотриће пристигле пријаве и извршити одабир пројеката које ће предложити Заједничком комитету за научно технолошку сарадњу између Босне и Херцеговине и Републике Словеније за суфинансирање.

Заједнички комитет за научно технолошку сарадњу између Босне и Херцеговине и Републике Словеније извршит ће избор пројеката и утврдити обим размјене у оквиру којих ће се суфинансирати боравци и путовања истраживача и њихова сарадња, а на бази достављених пројектних апликација на овај конкурс.

**Финансирање одабраних пројеката**

**Трошкови везани за размјену истраживача биће покривени на сљедећи начин:**

* Страна која прима истраживаче сноси трошкове смјештаја (у складу с важећим прописима) као и трошкове путовања на својој територији који су неопходни за реализацију пројекта.
* Страна која упућује истраживаче сноси трошкове дневница и међународног пријевоза између сједишта институција које сарађују.
* Словеначка страна ће младим истраживачима из Босне и Херцеговине, за дуже посјете у Републици Словенији (1-3 мјесеца), поред смјештаја и дневница финансирати и трошкове међународног превоза, на најекономичнији начин, уважавајући цијену и потрошњу времена.

Одабрани пројекти ће се финансирати у складу са финансијским могућностима ентитетских министарстава надлежних за науку.

**Начин, облик и рок за слање пријава**

Пријава са комплетном документацијом која се тражи у конкурсу мора стићи до 30. септембра 2020 до 15.00 часова у просторије Федералног министарства образовања и науке, др Анте Старчевића бб, 88000 Мостар (за апликанте са подручја Федерације Босне и Херцеговине) или Министарство за научно технолошки развој, високо образовање и информационо друштво, Трг Републике Српске 1, 78000 Бања Лука (за апликанте са подручја Републике Српске) **с** назнаком “Пријава за суфинансирање научне и технолошке сарадње између Босне и Херцеговине и Републике Словеније за период 2021-2022.године”.

Партнери из Словеније пријаве предају у Јавну агенцију за истраживање, до 30. септембра 2020. године до 15.00 часова.

Додатне информације у вези конкурса могу се добити:

У Министарству за научнотехнолошки развој, високо образовање и информационо друштвокод гђе Бранке Савић, контакт телефон: +387 51 338 717 сваки радни дан или е-поштом b.savic@mnrvoid.vladars.net. У Федералном министарству образовања и науке код гђе Вахиде Крекић, контакт телефон : +38736 355 718 или е-поштом vahida.krekic@fmon.gov.ba

**Неблаговремене, неправилно означене и непотпуне пријаве**

Неблаговремене, неодговарајуће, те неправилно означене и непотпуне пријаве неће се узимати у обзир.

**Обавјештење о резултату јавног конкурса**

Министарство цивилних послова и ентитетска министарства надлежна за науку ће на својим интернет страницама објавити резултате конкурса.

Ентитетска министарства надлежна за науку ће на својим интернет страницама поред резултата конкурса, објавити и интерне процедуре и обрасце захтјева за додјелу средстава по одобреним пројектима.

**АПЛИКАЦИОНИ ОБРАЗАЦ**

|  |
| --- |
| **ЗАЈЕДНИЧКИ НАУЧНО ИСТРАЖИВАЧКИ ПРОЈЕКТИ У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БиХ И Р СЛОВЕНИЈЕ У 2021. и 2022.ГОДИНИ** |
|  |   |   |
| Назив пројекта на једном од званичних језика у БиХ |   |
|  Назив пројекта на словеначком језику |  |
|  Скраћени назив пројекта |   |
|   |   |   |   |
|   | **Словеначки вођа пројекта** |  **БиХ вођа пројекта** |
|  ИМЕ |   |   |
|  ПРЕЗИМЕ |   |   |
|  НАУЧНО ЗВАЊЕ |   |   |
|  РАДНО МЈЕСТО |   |   |
| ИНСТИТУЦИЈА |   НАЗИВ   |  |   |
|   АДРЕСА   |  |   |
| Телефон |   |   |
| Факс |   |   |
| e-mail |   |   |
| веб- страница |   |   |
| Датум почетка пројекта | Дужина трајања истраживања  |
| **ИМЕ И ПРЕЗИМЕ МЛАДОГ ИСТРАЖИВАЧА** КОЈИ СЕ ПРЕДЛАЖЕ ЗА ФИНАНСИРАЊЕ ДУЖЕГ БОРАВКА У СЛОВЕНИЈИ | **БРОЈ МЈЕСЕЦИ БОРАВКА** |
|  |  |
|  |  |  |  |  |  |  |

|  |
| --- |
| **ЗАЈЕДНИЧКИ НАУЧНОИСТРАЖИВАЧКИ ПРОЈЕКТИ У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БиХ И Р СЛОВЕНИЈЕ У 2021. и 2022.ГОДИНИ** |
| **ОПИС ПРОЈЕКТА:**  |
| **ПРИОРИТЕТНО ПОДРУЧЈЕ *(заокружити):**** Информатика и телекомуникације
* Енергетика
* Храна
* Животна средина
* Културне и креативне индустрије
 |
|  |   |   |
| **ОЧЕКИВАНИ РЕЗУЛТАТИ И ПРИМЈЕНА** |
|  ПУБЛИКАЦИЈЕ |   |
|  ДРУГО(патенти, лиценце,укључивање у друге пројекте,.. ) |   |
| **ПОТПИСИ И САГЛАСНОСТИ ИНСТИТУЦИЈА** |
|  |  У Словенији |  У Босни и Херцеговини |
| Потпис вође пројекта идатум потписа |   |   |
| Руководилац институције  | У потпуности се слажем са садржајем пројекта и подржавамсуфинансирање боравака истраживача  |
| ПОТПИС И ДАТУМ |   |   |
|  Име и презиме |   |   |
|  Звање / Функција |   |   |
|  Мјесто за печат  | М.П. | М.П. |
|  |  |  |  |  |  |

|  |
| --- |
| **ЗАЈЕДНИЧКИ НАУЧНОИСТРАЖИВАЧКИ ПРОЈЕКТИ У ОКВИРУ НАУЧНЕ И ТЕХНОЛОШКЕ САРАДЊЕ ИЗМЕЂУ БИХ И Р СЛОВЕНИЈЕ У 2021. и 2022. години** |
|   |   |   |   |   |   |   |   |
| **БОРАВЦИ ИСТРАЖИВАЧА** |
|  | **Боравци истраживача из Словеније у БиХ**  | Боравци истраживача из БиХ уСловенији  |
| Година  | број особа на годину | број даназа сваку особу¹  | број мјесеци за сваку особу²  | путовања унутарСловеније  | број особа на годину  | број  дана за сваку особу¹ | број мјесеци за сваку особу²  |
| ПРВА ГОДИНА |   |   |   |   |   |   |   |
| Укупни број дана/мјесециза све истраживаче за прву годину  |   |   |   |   |   |   |
| ДРУГА ГОДИНА |   |   |   |   |   |   |   |
| Укупни број дана/мјесециза све истраживаче за другу годину  |  |   |   |   |   |   |
| УКУПНО ЗА ОБЈЕ ГОДИНЕ |   |   |   |   |   |   |   |

¹ ако боравак траје краће од једног мјесеца

² ако боравак траје дуже од једног мјесеца

Напомена: словеначка страна прихвата финансирање боравка младог истраживача у Словенији у периоду од једног до три мјесеца.

НАПОМЕНА:Укупан број дана за све истраживаче за једну годину мора да буде 14 дана осим за младе истраживаче које словеначка страна прихвати да финансира до 3 мјесеца.